b"\n_START_ARTICLE_\nPhilip Corner\n_START_SECTION_\nBiografia\n_START_PARAGRAPH_\nPhilip Corner va estudiar a la Universitat de Col\xc3\xbambia amb Otto Luening i amb Henry Cowell, despr\xc3\xa9s al Conservatoire de Paris amb Olivier Messiaen i finalment va fer cursos privats amb Dorothy Taubman a Nova York. Va ensenyar a l'escola Lincoln de Nova York del 1966 al 1972, a la New School for Social Research del 1967 al 1970 i a la Universitat Rutgers. Finalment va instal\xc2\xb7lar-se a It\xc3\xa0lia amb la seva dona, la ballarina i core\xc3\xb2grafa Phoebe Neville._NEWLINE_La sevan afilici\xc3\xb3 al fluxus va comen\xc3\xa7ar el 1961. Fou un compositor i m\xc3\xbasic permanent al Judson Dance Theater del 1962 al 1964, i m\xc3\xa9s endavant a l'Experimental Intermedia Foundation. Va fundar amb Malcolm Goldstein i amb James Tenney el Tone Roads Chamber Ensemble el 1963 (actiu fins al 1970), amb Julie Winter el Sounds Out of Silent Spaces el 1972 (actiu fins al 1979) i amb Barbara Benary i Daniel Goode el Gamelan Son of Lion el 1976 (encara actiu). A Fran\xc3\xa7a va col\xc2\xb7laborar amb el fabricant pl\xc3\xa0stic de Gong Michel Vogel."